stanford-oval/wikipedia huggingface dataset:
אלכסנדר יעקובסון
הערות שוליים

↑  Elections and Electioneering in Rome: a Study in the Political System of the Late Republic, Histoiria Einzelschriften, Franz Steiner Verlag, Stuttgart 1999.
↑  F. Millar, The Crowd in Rome in the Late Republic, University Of Michigan Press 1998.
↑  "מה מבין נגר בפוליטיקה ? הדמוקרטיה והצדקתה במשל פרוטגורס" (זמנים 64) (סתיו 1998), 33-23
↑  "Us and them: Empire, memory and identity in Claudius' speech on bringing Gauls into the Roman Senate", in D. Mendels (ed.), On Memory. An Interdisciplinary Approach, Peter Lang, Bern 2007, 19 – 36.
| --- | --- |
בקרת זהויות :  NLI: 987007270188305171  PLWABN: 9810544736605606  BnF: cb135781212 (data)  GND: 1051228891  ISNI: 0000 0000 6634 9732  LCCN: n95081826  NKC: jo2014834692  NTA: 184910854  ORCID: 0000-0002-2333-3006  SELIBR: 102971  SUDOC: 050685856  VIAF: 61715582   WorldCat (עם VIAF): 61715582
שדרות ח"ן

ערך זה עוסק בשדרה בתל אביב. אם התכוונתם לשדרה ברחובות, ראו .
| --- | --- |
שדרות ח"ן מכיוון כיכר רבין
שדרות ח"ן מכיוון כיכר רבין
 מידע כללי
 על שם:  חיים נחמן ביאליק, משורר, מסאי, סופר, מתרגם ועורך יהודי. נתכנה בשם "המשורר הלאומי".
 מיקום
 מדינה:  ישראל
 עיר:  תל אביב
 רובע:  3
 שכונה:  מרכז העיר
 
 קואורדינטות:  32°04′37″N 34°46′48″E﻿ / ﻿32.076888888889°N 34.78°E﻿ / 32.076888888889; 34.78
  מפת מיקום  מפה מפורטת  תבנית:לשוניות2  he tabBackground:;tabBorder:#aaa;defaultTab:0;
 
שלט זיכרון מול הבניין בשדרות ח"ן מס' 1 בו נחתם הסכם כניעת יפו ב-1948
מבט מרחוב השופטים על השדרות
פסל סביבתי בשדרות ח"ן
שדרות ח"ן היא שדרה בתל אביב המחברת בין מתחם הבימה לכיכר רבין. במרכז השדרה שתי רצועות דשא וביניהן מדרכה רחבה. השדרה קרויה על שם חיים נחמן ביאליק, שהוא האישיות היחידה שעל שמה קרויים שני רחובות בתל אביב, שדרות ח"ן ורחוב ביאליק שבלב תל אביב. רחובות המצטלבים עם השדרה כוללים את רחוב מאנה, רחוב השופטים, רחוב זמנהוף, רחוב נצח ישראל ורחוב הנביאים.
היסטוריה

לפי תוכנית גדס, שדרות ח"ן אמורות להיות המשך ישיר של שדרות רוטשילד, כאשר בין השדרות נמצאת כיכר גדולה. סביב כיכר זו נמצאים כיום תיאטרון הבימה, היכל התרבות וגן יעקב. במסגרת שיפוץ כיכר הבימה בשנים 2007 עד 2010 התאפשרה המשכיות שתי השדרות.
בסוף השדרה, מול כיכר רבין, שכן בעבר ביתן פרחים שהוקם בשנת 1964 ותוכנן בידי האדריכל יעקב רכטר, אך נהרס לבסוף בשנת 2009 כדי לאפשר מסלול לאופניים. בנוסף, בהמשך השדרה ישנה תחנת טרנספורמציה חשמלית שהוקמה בשנות ה-40.
בבית מס' 1 בשדרה נחתם הסכם הכניעה של העיר יפו ב-13 במאי 1948. שלט זיכרון לאירוע נמצא בשדרה מול אותו בית.
הערות שוליים

↑  דני רכט, השנאי בשדרות ח"ן, באתר האנציקלופדיה העירונית "תל.אביב.פדיה"
| חיים נחמן ביאליק |
| --- | --- | --- |
| שירים | אל הציפור • תחזקנה • אם יש את נפשך לדעת •  הכניסיני תחת כנפך • על השחיטה • בעיר ההרגה • המתמיד • מתי מדבר • הבריכה • מגילת האש • לא זכיתי באור מן ההפקר • שיר העבודה והמלאכה • למתנדבים בעם • אכן חציר העם • ראיתיכם שוב בקוצר ידכם • שירתי • זוהר • ביום קיץ יום חום • בגינה • עציץ פרחים • שיר לחמוטל • שבת המלכה • פרש • קן ציפור • הפרח לפרפר • הפרפר לפרח • בין העצים הירקרקים‎ • היא יושבה לחלון • נדנדה • מעבר לים • מתי מדבר האחרונים • יהי חלקי עמכם • לכבוד החנוכה • בערוגת הגינה • מקהלת נוגנים • קומי צאי • יש לי גן • הקיץ גווע • אחרי מותי • לבדי •  תרזה יפה • לא ביום ולא בלילה • בין נהר פרת ונהר חדקל • בשל תפוח |  |
| סיפורים | ספר האגדה • אלוף בצלות ואלוף שום • גילוי וכיסוי בלשון • החצוצרה נתביישה • אריה "בעל גוף" • התרנגולים והשועל • שירים ופזמונות לילדים • אגדת שלושה וארבעה • ויהי היום • מסע הדג‎ • ספיח • יום השישי הקצר • מאחורי הגדר |  |
| הנצחה | קריית ביאליק • בית ביאליק • גבעת ח"ן • פרס ביאליק • כפר ביאליק • שדרות ח"ן (תל אביב) • כיכר ביאליק • מוסד ביאליק • רחוב ביאליק (תל אביב) • קמפוס ביאליק-רוגוזין • שדרות ח"ן (רחובות) • רחוב ביאליק (רמת גן) |  |
| ערכים קשורים | מאניה ביאליק‎ • אירה יאן • מרדכי עובדיהו • משה אונגרפלד • ראדי • אהל שם • עונג שבת |  |
כפר קאסם

נשיא המדינה ראובן ריבלין עם ראש העיר עאדל באדר ונציגות ממועצת הנשים של העיר, אוגוסט 2018
כַּפְר קַאסִם (בערבית: كفر قاسم) היא עיר ערבית באזור השרון. העיר שוכנת בקצה הדרומי של "המשולש", צפונית לראש העין הממוקמת על ידה, בסמוך לכביש 5 ("חוצה שומרון"). כלל תושבי כפר קאסם הם ערבים-מוסלמים.
בשנת 1959 קיבל הכפר מעמד של מועצה מקומית ובמרץ 2008 הוכרזה כעיר.
היסטוריה

באתר חרבת אל נבי חתי בעיר נמצאו שרידי יישוב מן התקופה הרומית. בתוספתא מוזכר "חרוב שבכפר קסם", שנעבד לשם עבודה זרה (אם כי לפי חלק מהגרסאות שם המקום היה "כפר פטם"). ההתיישבות הנוכחית במקום החלה במאה ה-18 או בראשית המאה ה-19. ברשימות משלהי המאה ה-19 נחשב כפר קאסם עדיין כ"מזרעה" (חווה עונתית) של היישוב השכן מסחה. בהמשך הפך ליישוב עצמאי. במאה ה-19 קלט הכפר אוכלוסייה מהר חברון.
הכפר סופח לישראל בשנת 1949 בעקבות הסכמי שביתת הנשק שחתמה ישראל עם ירדן.
ב-29 באוקטובר 1956 התחולל בשדות הכפר טבח כפר קאסם, שבו נרצחו 47 מתושבי הכפר על ידי שוטרי משמר הגבול (תושבי הכפר מונים בנוסף גם אדם שלקה בשבץ לאחר ששמע על מות בנו בטבח ואת עוברה של אישה הרה שנהרגה בטבח). אף שלאחר הטבח נערכה "סולחה" בין מדינת ישראל ובין תושבי הכפר, הוא עדיין מהווה פצע פתוח בקרב תושבי המקום.
החל משנות ה-60 של המאה ה-20 ובעיקר בשנות ה-70 וה-80 היגרו לכפר בדואים רבים מהנגב. ההבדלים בין הקבוצות השונות המרכיבות את אוכלוסיית המקום והבידול החברתי ביניהם יצרו מתח חברתי מתמיד בין הקבוצות וגרמו לעיתים לחיכוכים.
בשנות ה-70 הוקמה בכפר קאסם התנועה האסלאמית על ידי עבדאללה נימר דרוויש, תושב המקום.
באמצע שנות ה-70 בוצע בכפר הליך של הסדרת הבעלות על הקרקעות, במסגרתו נרשמו קרקעות רבות על שם המדינה, דבר שהביא למתיחות בין תושבי הכפר ורשויות המדינה.
בין השנים 1995–2010 התנהלו מהלכים שונים לקביעת תחום השיפוט של כפר קאסם ושכנתה ראש העין. המחלוקת נסובה סביב קרקעות שהופקעו ב-1959[דרוש מקור] מכפר קאסם והועברו בשלב מסוים לראש העין. בשנת 1997 המליצה ועדה בראשות פרופ' יוסף גינת על השבת כ-1,000 דונם לכפר קאסם. עיריית ראש העין התנגדה להחלטות הוועדה ועתרה לבג"ץ בבקשה לביטולן. בשנת 2005 הושג הסכם פשרה בין שתי הרשויות אך יישומו התעכב. בשנת 2008 הוקמה ועדה נוספת שבעקבותיה הגיעו הצדדים להבנות לפיהם יועברו רוב השטחים שבמחלוקת לתחום השיפוט של כפר קאסם.
ב-6 ביוני 2017, במהלך מעצר של פעיל בארגון אל-חראסה, פרצו עימותים אלימים. מפגינים התעמתו עם כוחות המשטרה ושרפו שלוש ניידות משטרה ומאות רעולי פנים תקפו את תחנת המשטרה. במהלך העימותים נהרג תושב המקום בן 20.
בקיץ 2017 פתחה עיריית כפר קאסם במבצע תיירותי לאירוח ללילות רמדאן במקום.
אוכלוסייה

בעיר מתגוררות מספר חמולות כששלוש הגדולות הן משפחות עיסא, צרצור ובדיר. ניתן לזהות את משמעות השיוך לחמולה בדפוסי ההצבעה למועצת העירייה. בנוסף בשתי שכונות בעיר מתגוררים כ־3,500 תושבים ממוצא בדואי, שהיגרו לעיר מן הנגב.

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בכפר קאסם 27,604 תושבים, מתוכם 26,844 תושבי ישראל (מקום 83 בדירוג רשויות מקומיות בישראל).  שינוי בגודל האוכלוסייה ‎+1.8% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 69.2%. השכר החודשי הממוצע של שכיר במשך שנת 2021 היה 7,550 ש"ח (ממוצע ארצי: 11,330 ש"ח).
להלן גרף התפתחות האוכלוסייה ביישוב:
ראשי מועצת/עיריית כפר קאסם

(רשימה חלקית)
אבראהים צרצור (1991 – 1998)
סאמי עיסא (1998 – 2009)
נאדר צרצור (2009 – 2013)
עאדל בדיר – (2013 – 2024)
הייתם טאהא – (2024 – מכהן)
ספורט

בכפר קאסם מספר קבוצות כדורגל. הבכירה בהם היא מועדון ספורט כפר קאסם המשחקת בליגה הלאומית, שמשון כפר קאסם משחקת בליגה א' דרום, הפועל כפר קאסם שועאע בליגה ב', ו וניבראס כפר קאסם מליגה ג'. בכל מועדון פעילים מאות בני נוער. בנוסף גם קבוצה בליגת האולמות וקבוצת בני "פלפלה" כפר קאסם שזכתה חמש פעמים באליפות ליגת החופים. בענף הכדורסל הפועל בני כפר קאסם משחקת בליגה הארצית.
אזורי תעשייה

בכפר קאסם פועלים שני אזורי תעשייה: אזור תעשייה נוף הארץ, שנמצא בתוך העיר, ואזור תעשייה לב הארץ, מדרום לכביש 5, בסמוך למחלף קסם. באזור התעשייה לב הארץ שוכנים, בין השאר, המטה והמרכז הלוגיסטי של רשת "סטימצקי", המטה של רשת "ד"ר גב", המטה של חברת "סרגון נטוורקס", המרכז הלוגיסטי של רשת "סופר-פארם", ומוקמים בו בנייני משרדים גדולים.
בצמוד לכפר קאסם שוכן פארק התעשייה אפק, שנבנה על אדמות של כפר קאסם שהועברו לראש העין.
אזורי תעשייה > שוק הציפורים

מדי יום שבת מתקיים שוק רוכלים באזור התעשייה של כפר קאסם המכונה "שוק הציפורים". השוק מרכז בתוכו מספר גדול של רוכלים וסוחרים, כשמחציתם מוכרים בעלי כנף למיניהם, חיות מחמד ואף זוחלים, ומחציתם מוכרים מוצרי צריכה כגון, פירות וירקות, טקסטיל וכלי עבודה. שוק הציפורים מהווה אטרקציה תיירותית ואלפים, מן הכפר ומחוצה לו, פוקדים אותו מדי שבוע. יש הטוענים כי בעלי החיים שבשוק מוחזקים בתת-תנאים ובניגוד לחוק צער בעלי חיים.
גלריית תמונות

אנדרטה לזכר חללי טבח כפר קאסם במסגד בעיר
סמטה בגרעין הכפר, 2009
דגם פרויקט אצטדיון עירוני כפר קאסם (בבנייה)
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  תוספתא, עבודה זרה, ז', ד'
↑  דוד גרוסמן, הכפר הערבי ובנותיו, יד יצחק בן-צבי, 1994, עמ' 190
↑  איברהים אבו ג'אבר, דו-קיום בדווי/פלאחי בכפר קאסם
↑  יוסי ביילין, הגידור שנפסק בכפר קאסם, דבר, 28 בינואר 1976
↑  דין וחשבון ועדת חקירה לגבולות עיריית ראש העין ועיריית כפר קאסם על שטח חסר מעמד מוניציפלי, מאי 2010
↑  חסן שעלאן ורענן בן צור, הרוג במהומות בכפר קאסם: ניידות הוצתו, שוטר נפצע קל, באתר ynet, 6 ביוני 2017
↑  פרופיל כפר קאסם באתר הלמ"ס
↑  פיתוח וניהול אזורי התעשייה, באתר של החברה הכלכלית כפר קאסם
↑   אור קשתי, בין ראש העין וכפר קאסם מפרידים 3 ק"מ והרבה מאוד כסף, באתר הארץ, 15 בינואר 2016
| השרון |
| --- | --- | --- |
| ערים | הוד השרון • הרצליה •  טייבה • טירה • כפר יונה • כפר סבא • כפר קאסם • נתניה •  קלנסווה • ראש העין • רמת השרון • רעננה |  |
| מועצות אזוריות | מועצה אזורית עמק חפר • מועצה אזורית לב השרון • מועצה אזורית חוף השרון • מועצה אזורית דרום השרון |  |
| מועצות מקומיות | זמר • אבן יהודה • אליכין • פרדסיה • קדימה-צורן • תל מונד • כפר שמריהו • ג'לג'וליה • כפר ברא |  |
| מועצות אזוריות לשעבר | מועצה אזורית השרון התיכון • מועצה אזורית הירקון • מועצה אזורית מפעלות אפק • מועצה אזורית השרון הצפוני • מועצה אזורית הדר השרון |  |
|  מחוז המרכז |
| --- | --- | --- |
| נפות | נפת השרון • נפת פתח תקווה • נפת רמלה • נפת רחובות |    לחצו כדי להקטין חזרה    לחצו להגדלה    |
| ערים | אלעד • באר יעקב • גבעת שמואל • גני תקווה • הוד השרון • טייבה • טירה • יבנה • יהוד-מונוסון • כפר יונה • כפר סבא • כפר קאסם • לוד • מודיעין-מכבים-רעות • נס ציונה • נתניה • פתח תקווה • קלנסווה • ראש העין • ראשון לציון • רחובות • רמלה • רעננה |    לחצו כדי להקטין חזרה    לחצו להגדלה    |
| מועצות מקומיות | אבן יהודה • אליכין • בית דגן • בני עי"ש • גדרה • ג'לג'וליה • גן יבנה • זמר • כוכב יאיר צור יגאל • כפר ברא • מזכרת בתיה • סביון • פרדסיה • קדימה-צורן • קריית עקרון • שוהם • תל מונד |    לחצו כדי להקטין חזרה    לחצו להגדלה    |
| מועצות אזוריות | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |    לחצו כדי להקטין חזרה    לחצו להגדלה    |
| ועדי רובע עירוני | נוה מונוסון • מכבים-רעות |    לחצו כדי להקטין חזרה    לחצו להגדלה    |
| --- | --- |
בקרת זהויות :  NLI: 987007484881205171  LCCN: nr2001006243  SUDOC: 114937206  VIAF: 155233565   WorldCat (עם VIAF): 155233565 
כפר קאסם בצילום מהאוויר. בתחתית התמונה ניתן להבחין בפארק התעשייה אפק
עמנואל דניס

עמנואל בונאונצ'ר דניס (נולד ב־15 בנובמבר 1997) הוא כדורגלן ניגרי המשחק בעמדת החלוץ בבלקברן רוברס ובנבחרת ניגריה.
קריירה

דניס החל את הקריירה שלו באקדמיה די אבוג'ה, הממוקמת באבוג'ה, ניגריה.
קריירה > זוריה לוהנסק

במרץ 2016, חתם דניס במועדון האוקראיני זוריה לוהנסק.
הוא ערך את הופעת הבכורה שלו במשחק נגד אולימפיק דונצק ב-24 ביולי 2016, שם כבש את השער הראשון בניצחון 3–0. הופעותיו המרשימות משכו גם את מנצ'סטר סיטי וגם מספר קבוצות בבונדסליגה, שהתעניינו להחתימו בחלון ההעברות של החורף. עם זאת, בסופו של דבר נשאר עם זוריה לשארית העונה, ועזר להם לסיים במקום השלישי בליגה עם שישה שערים ב-22 הופעות ליגה.
קריירה > קלאב ברוז'

ב-30 במאי 2017 הודיעה קלאב ברוז' כי החתימה את דניס על חוזה לארבע שנים תמורת תשלום של 1.2 מיליון יורו. דניס פתח את העונה בצורה מצוינת, כשכבש חמישה שערים בשישה משחקים, כולל אחד בהופעת הבכורה שלו ב-26 ביולי 2017 מול איסטנבול בשאקשהיר. מספר ימים לאחר מכן כבש שער בכורה בליגה עם צמד שערים בניצחון 0–4 על לוקרן.
ב-1 באוקטובר 2019, הבקיע פעמיים בתיקו 2-2 באצטדיון סנטיאגו ברנבאו נגד ריאל מדריד בשלב הבתים של ליגת האלופות.
קריירה > פ.צ. קלן

ב-25 בינואר 2021, הושאל דניס לפ.צ. קלן מהבונדסליגה עד לסיום העונה. הוא ערך בסך הכל 9 הופעות ולא הצליח לכבוש.
קריירה > ווטפורד

ב-23 ביוני 2021 חתם על חוזה לחמש שנים בווטפורד מהפרמייר ליג.
דניס הבקיע בהופעת הבכורה שלו בווטפורד ב-14 באוגוסט, במחזור פתיחת הליגה נגד אסטון וילה, משחק אותו ניצחה ווטפורד 3–2. בסיום עונת הבכורה שלו בקבוצה ובפרמייר ליג כבש עשרה שערי ליגה אך לא הצליח לעזור לווטפורד להישאר בליגה והיא ירדה לצ'מפיונשיפ.
קריירה > נוטיגהאם פורסט

ב-13 באוגוסט 2022 חתם דניס בנוטינגהאם פורסט. ב-28 באוגוסט ערך הופעת בכורה בקבוצה, בהפסד 0–2 לטוטנהאם הוטספר. ב-10 באוקטובר כבש את שערו הראשון בתיקו 1-1 נגד אסטון וילה. במדי הקבוצה כבש שני שערי ליגה.
קריירה > איסטנבול בשאקשהיר

ב-15 בספטמבר 2023 הושאל דניס לאיסטנבול בשאקשהיר. ב-17 בספטמבר ערך את הופעתו הבכורה נגד איסטנבולספור. ב-22 בינואר 2024 חזר לווטפורד בהשאלה. ב-3 בפברואר 2025 הושאל לבלקבורן רוברס עד לסוף העונה.
קריירה > נבחרת ניגריה

דניס ערך את הופעת הבכורה שלו בנבחרת ניגריה הבוגרת ב-10 בספטמבר 2019 במשחק הידידות נגד אוקראינה שהסתיים בתיקו 2–2.
תארים > קלאב ברוז'

אליפות בלגיה (2): 2017/2018, 2019/2020
הערות שוליים

↑  LITTLE KNOWN NIGERIAN STRIKER DENNIS TURNING HEADS AT TOP UKRAINIAN CLUB – OwnGoal Nigeria, web.archive.org, ‏21 בספטמבר 2016
↑  EXCLUSIVE: Manchester City Scout Watches "Nigerian Neymar" Dennis In UkraineOwnGoal Nigeria | OwnGoal Nigeria, web.archive.org, ‏19 בנובמבר 2019
↑  Club Brugge Sign Top Nigerian Talent Dennis Bonaventure - Soccer Assembly, web.archive.org, ‏3 ביוני 2017
↑  Perfekt: Dennis verstärkt Köln bis zum Saisonende, kicker (ב־)
↑  Official: Dennis Deal Done, www.watfordfc.com (באנגלית)
פטרישה ניל

| --- | --- |

 לידה:  20 בינואר 1926 פקארד, Whitley County, ארצות הברית 
 פטירה:  8 באוגוסט 2010 (בגיל 84) אדרגטאון, מחוז הדיוקס, ארצות הברית 
 מקום קבורה:  Abbey of Regina Laudis 
 שם לידה:  Patsy Louise Neal 
 מדינה:  ארצות הברית 
 תקופת הפעילות:  1945–2010 (כ־65 שנים) 
 מקום לימודים:  אוניברסיטת נורת'ווסטרן  בית הספר לתקשורת של אוניברסיטת נורת'ווסטרן  Knoxville High School 
 בן או בת זוג:  רואלד דאל (2 ביולי 1953–1983) 
 צאצאים:  Lucy Dahl, אוליביה דאל, Tessa Dahl, אופליה דאל, Theo Dahl 
 פרסים והוקרה:  פרס אוסקר לשחקנית הטובה ביותר (13 באפריל 1964)  פרס גלובוס הזהב לשחקנית הטובה ביותר – סדרות דרמה (1972)  פרס באפט"א לשחקנית הטובה ביותר (1964)  פרס טוני לשחקנית משנה במחזה (1947)  פרס עולם התיאטרון (1947)  פרס באפט"א לשחקנית הטובה ביותר (1966)  כוכב בשדרת הכוכבים בהוליווד  פרס דונלדסון 
 פרופיל ב-IMDb
 
פטרישה ניל עם בעלה, רואלד דאל
פטרישה ניל
פטרישה ניל (אנגלית: Patricia Neal; ‏20 בינואר 1926 – 8 באוגוסט 2010) הייתה שחקנית אמריקנית זוכת פרס אוסקר לשחקנית הטובה ביותר, פרס גלובוס הזהב ופרס טוני.
ביוגרפיה

נולדה כפטסי לואיז ניל, בפאקרד, קנטקי וגדלה בנוקסוויל, טנסי. היא למדה משחק באוניברסיטה באילינוי, שבין חבריה לכיתה נמנה צ'רלטון הסטון, והחלה להופיע בברודוויי. היא אף זכתה בפרס טוני על ההצגה "צד אחר של היער" ב-1947, כשחקנית המשנה הטובה ביותר בדרמה, בטקס פרסי הטוני הראשון. את הופעת הבכורה הקולנועית שלה ערכה בקומדיה "הכלה המיותרת" (1949), בו כיכב רונלד רייגן בתפקיד הראשי. באותה שנה הופיעה בסרט "הלב הנמהר" לצדם של ריצ'רד טוד ורונלד ריגן.
באותה שנה כיכבה בסרט "כמעיין המתגבר", לצד גרי קופר. השניים ניהלו רומן בתקופת הצילומים. בהמשך הרומן ניל הרתה, אך הפילה כשהבינה שקופר ואשתו לא ייפרדו. ההפלה גרמה לה רגשות אשמה במשך שנים רבות.
היא כיכבה בסרטים כדוגמת "נקודת המפנה" על פי ספרו של ארנסט המינגוויי, אותו ביים מייקל קורטיז, "אולטימטום לאדמה" שביים רוברט וייז ו"Operation Pacific" לצד ג'ון ויין. באותם ימים (1952) סבלה ניל מהתמוטטות עצבים, לקראת סיום מערכת היחסים בינה לבין קופר.
ניל פגשה את הסופר הבריטי רואלד דאל בארוחת ערב שאירחה המחזאית ליליאן הלמן ב-1951. הם התחתנו ביולי 1953 ונולדו להם חמישה ילדים, כשהבכורה נפטרה מחצבת בגיל שבע.
ב-1967, ניל כיכבה בדרמה "פנים בהמון" שביים איליה קאזאן, ובתפקיד משני בסרטים "ארוחת בוקר בטיפאני" ו"האד", עליו זכתה בפרס האוסקר לשחקנית הטובה ביותר.
ב-1959 שבה לברודוויי לתפקיד האם ב"בעל הנס", בו כיכבה גם אן בנקרופט. בפברואר 1965 פורסם בטעות בשבועון "Variety" כי פטרישה ניל נפטרה משבץ מוחי כפול, אולם האמת הייתה שהיא הייתה בקומה במשך 21 יום, כשבאוגוסט אותה שנה נולדה לה ילדה החמישי, שהייתה בת בריאה. בתום שלושים שנות נישואים התגרשה ניל מבעלה בנובמבר 1983.
ניל סירבה לתפקיד של "גברת רובינסון" ב"הבוגר", כי חשבה שהתפקיד בא זמן קצר מדי לאחר האירוע המוחי שעברה. היא שבה אל המסך הגדול בדרמה "דבר אלי בוורדים" (1968), עליו קיבלה מועמדות לפרס האוסקר. ב-1971 הופיעה בסרט טלוויזיה בשם "The Homecoming: A Christmas Story", שהיה פיילוט לסדרה "משפחת וולטונס". למרות שזכתה על תפקידה בסרט בפרס גלובוס הזהב, היא לא הוזמנה לככב בסדרת הטלוויזיה.
ב-1981 גילמה אותה השחקנית גלנדה ג'קסון בסרט הטלוויזיה על חייה "The Patricia Neal Story". בין תפקידיה המאוחרים נמנים "סיפורה של רוח רפאים", בו כיכבה לצד צוות שחקנים מרשים כפרד אסטר, מלווין דאגלס וג'ון האוסמן, בסרט הטלוויזיה "במערב אין כל חדש", גרסה מחודשת לסרט זוכה פרס האוסקר, עליו קיבלה מועמדות לפרס אמי, סרט הטלוויזיה "היידי בת ההרים" ובסרט המתח של רוברט אלטמן "מי רצח את קוקי?".
ג'מה צ'אן

| --- | --- |

 לידה:  29 בנובמבר 1982 (בת 42) אנגליה לונדון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2006 
 מקום לימודים:  ווסטר קולג', אוקספורד  ניוסטיד ווד  דרמה סנטר לונדון 
 בן או בת זוג:  ג'ק וייטהול (2011–20 בדצמבר 2017)  דומיניק קופר (2018–?) 
 אתר אינטרנט
 פרופיל ב-IMDb
 
ג'מה צ'אן (באנגלית: Gemma Chan; נולדה ב-29 בנובמבר 1982) היא שחקנית קולנוע, טלוויזיה ותיאטרון בריטית, והייתה בעבר דוגמנית. צ'אן גילמה את שארלוט בעונה הרביעית של הסדרה "וידוייה הסודיים של זונת צמרת" של שואוטיים ו-ITV2 (אנ'); שיחקה בתפקיד רות' בסדרה "Fresh Meat"(אנ') של ערוץ 4; מיה בנט בפרק "מי המאדים"(אנ') בסדרה "דוקטור הו". עוד השתתפה במותחן "Exam" (אנ') ובסרט "ג'ק ראיין: גיוס הצללים". צ'אן כיכבה בסדרת המדע בדיוני "אנושיים" של AMC.
ביוגרפיה

צ'אן נולדה בלונדון. אביה גדל בהונג קונג והיה מהנדס. הורי אמהּ היגרו מסין אל בריטניה, בתקופה של טרום מהפכת התרבות בסין דרך הונג קונג. אמהּ גדלה בסקוטלנד. צ'אן גדלה בעיר סבנאוקס(אנ') שבמערב קנט בדרום-מזרח אנגליה. היא למדה בבית הספר לבנות ניוסטיד ווד (אנ') באורפינגטון(אנ') שברובע ברומלי בלונדון. בהמשך למדה משפטים בוורסטר קולג' (אנ') באוניברסיטת אוקספורד.
אחר סיום הלימודים הוצע לה חוזה התמחות במשרד עורכי דין "סלוטר ומאי" (אנ'), אבל היא העדיפה לפנות לקריירת משחק ולמדה בבית הספר למשחק "דרמה סנטר לונדון" (אנ'). היא צדה את עינו של דמיאן ג'ונס(אנ'), מפיק קולנוע בריטי, וחתמה עם סוכנות שחקנים ניקי ואן גלדר.
קריירה

ב-2006 השתתפה צ'אן בתוכנית המציאות "Project Catwalk"(אנ'), הגרסה הבריטית לתוכנית "פרויקט מסלול" האמריקאית. היא צולמה על ידי רנקין למסע פרסום של Nivea Visage, ולפני כן עבדה כדוגמנית כדי לממן את לימודיה בבית הספר למשחק. היא השתתפה בקמפיינים של נוקיה ושל סלפרידג'. עוד הופיעה במגזינים רבים בהם "Elle", "קוסמופוליטן" ו-"The Sunday Times Style".
בסתיו 2009 הופיעה צ'אן בפרק ספיישל של סדרת המדע בדיוני "דוקטור הו" ("מי המאדים") לצדם של דייוויד טננט ולינדזי דאנקן בתפקיד הגאולוגית מיה בנט. היא לוהקה לתפקיד קבוע בסדרה "וידוייה הסודיים של זונת צמרת" בעונה הרביעית והאחרונה ששודרה ב-2011 ב-ITV2 בבריטניה ובשואוטיים בארצות הברית. עוד שיחקה בסדרת הדרמה קומית "Fresh Meat", בפרק בסדרה "שרלוק" של BBC One, ובעונה הרביעית של הסדרה הקומית "צוות איי טי"(אנ') של ערוץ 4.
ב-2012 השתתפה צ'אן בעונה השנייה של סדרת העל טבעי "בדלאם" של ערוץ Sky Living, ובסדרה בחמישה חלקים "True Love", המאולתרת בחלקה בהפקת "Working Title" עבור ערוץ BBC One.
ב-2013 כיכבה צ'אן בדרמת פשע של ערוץ BBC One בשם "שטלנד" לצדם של דאגלס הנשל וסטיבן רוברטסון. עוד באותה שנה כיכבה בתפקיד אורח בסדרה "Death In Paradise" של ה-BBC. היא לוהקה לדרמה הרומנטית "Dates" של ערוץ 4.
ב-2014 החלה צ'אן להופיע בתפקיד אניטה הסינתטית בסדרה "אנושיים" של AMC וערוץ 4, הצילומים החלו בסתיו 2014 ושידור הבכורה היה ביוני 2015. העונה השנייה של הסדרה עלתה לשידור ב-30 באוקטובר 2016. על הופעתה בדמות אניטה זכתה צ'אן במספר רב של פרסים.
ביולי 2016 דיבבה צ'אן את הדמות אגל טל בסדרת האנימציה "גבעת ווטרשיפ" של BBC One.
ב-2010 הופיעה צ'אן בדרמה "שנחאי" על מלחמת העולם השנייה, ובמותחן הפסיכולוגי "Exam". ב-2011 שיחקה בדרמה הקומית "Submarine". כתומכת בזכויות אדם, יצרה צ'אן סרט עבור אמנסטי אינטרנשיונל לחגיגות ציון שישים שנה של ההכרזה לכל באי עולם בדבר זכויות האדם. עוד בקולנוע שיחקה צ'אן במותחן הפעולה "ג'ק ראיין: גיוס הצללים", בסרט "The Double" וב-"London Fields". צ'אן כיכבה בסרט "Belles Familles" של הבמאי התסריטאי הצרפתי ז'אן-פול ראפנו, שיצא לאקרנים ב-2015.
בשנת 2019 שיחקה צ'אן את דמותה של מין ארווה בסרט "קפטן מארוול".
בשנת 2021 דיבבה בסרט ה-59 "ריה והדרקון האחרון" ושיחקה את סרסי בעוד סרט של מארוול "נצחיים" .
הופעת הבכורה של צ'אן בתיאטרון הייתה במחזה "טורנדוט" מאת ברטולט ברכט בתיאטרון המפסטד בלונדון בבימויו של אנתוני קלארק. בנובמבר 2012 שיחקה במחזה "The Sugar-Coated Bullets of the Bourgeoisie" מאת אנדרס לוסטגרטן בתיאטרון פינבורו. ביוני 2013 הופיע בהצגת הבכורה בבריטניה של המחזה "Yellow Face" מאת המחזאי האמריקאי דייוויד הנרי הוואנג בתיאטרון הפארק בלונדון, בבימויו של אלכס סימס. המחזה הועלה מחדש ב-2014 בתיאטרון המלכותי הלאומי עם צוות השחקנים המקורי.
בנובמבר 2013 הופיעה צ'אן בהצגת הבכורה העולמית "Our Ajax" מאת טימברלייק ורטנבייקר בתיאטרון סאות'רק פלייהאוס בלונדון. ורטנבייקר בחר בה לגלם את דמות אלת המלחמה אתנה אחרי שראה אותה משחקת במחזה "Yellow Face".
ב-6 באוגוסט 2013 הופיעה צ'אן בתוכנית "Cultural Exchange" בסדרה "Front Row" ברדיו 4 של ה-BBC. בתוכנית בחרה את הסרט "הנסיכה הקסומה" כיצירת האמנות האהובה עליה.
קריירה > חיים אישיים

בין השנים 2011–2017 יצאה עם השחקן והקומיקאי ג'ק וייטהול (אנ'). החל מסוף 2018, היא בזוגיות עם דומיניק קופר.
בספטמבר 2013 העידה צ'אן באולד ביילי על דקירה קטלנית שהתרחשה בתחנת הרכבת של גשר פוטני.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Exam | אישה סינית |  |
| 2010 |  | Pimp | בו |  |
| 2010 | שנחאי | Shanghai | שין שין |  |
| 2010 |  | Submarine | קים-לין |  |
| 2013 | דאבל | The Double | שופטת |  |
| 2014 | ג'ק ראיין: גיוס הצללים | Jack Ryan: Shadow Recruit | איימי צ'אנג |  |
| 2015 |  | Belles familles | צ'ן-לין |  |
| 2016 | חיות הפלא והיכן למצוא אותן | Fantastic Beasts and Where to Find Them | מאדאם יא זהו |  |
| 2017 | Stratton | Stratton | אגי |  |
| 2017 | רובוטריקים: האביר האחרון | Transformers: The Last Knight | קווינטסה | דיבוב |
| 2018 | עשיר בהפתעה | Crazy Rich Asians | אסטריד לאונד-תאו |  |
| 2018 | שדות לונדון | London Fields | פטרונלה |  |
| 2018 | מרי, מלכת הסקוטים | Mary Queen of Scots | אליזבת' הארדוויק |  |
| 2019 | קפטן מארוול | Captain Marvel | מין-ארבה |  |
| 2019 |  | Intrigo: Dear Agnea | האני |  |
| 2020 | הכל דיבורים | Let Them All Talk | קארן |  |
| 2021 | נצחיים | The Eternals | סרסי |  |
| 2021 | ריה והדרקון האחרון | Raya and the Last Dragon | נמארי | דיבוב |
| 2021 | אל תדאגי יקירתי | Don't Worry Darling | שלי |  |
| 2023 | היוצר | The Creator | מיה |  |
| 2023 | הילד והאנפה | The Boy and the Heron | נטסוקו | דיבוב |
| TBA |  | Cuckoo |  |  |
| TBA |  | The Actor |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | Project Catwalk | בתפקיד עצמה |  |
| 2006 |  | When Evil Calls | מולי נלסון | 2 פרקים |
| 2009 | דוקטור הו | Doctor Who | מיה בנט | בפרק "מי המאדים" ספיישל סתיו 2009 |
| 2010 | צוות איי.טי. | The IT Crowd | איוונה / נקבת סולו | 2 פרקים |
| 2010 | שרלוק | Sherlock | סו לין יאו | בפרק "The Blind Banker" |
| 2011 | וידוייה הסודיים של זונת צמרת | Secret Diary of a Call Girl | שארלוט | עונה רביעית |
| 2011 |  | Fresh Meat | רות' |  |
| 2012 | בדלאם | Bedlam | קירה | עונה שנייה |
| 2012 |  | True Love | קאתי | מיני-סדרה |
| 2013 |  | Shetland | הטי ג'יימס | 2 פרקים |
| 2013 |  | Death in Paradise | ג'ניפר צ'ונג | סדרת טלוויזיה (פרק אחד) |
| 2013 |  | Dates | אריקה | 2 פרקים |
| 2014 | המשחק | The Game | צ'ן מיי | 2 פרקים |
| 2015–2018 | אנושיים | Humans | אניטה / מיה | תפקיד ראשי (3 עונות); 24 פרקים |
| 2015 |  | Brotherhood | מיס פמבטון | 3 פרקים |
| 2016 | חרוזים נלוזים | Revolting Rhymes | שלגיה | דיבוב; סרט טלוויזיה של BBC One |
| 2018 | גבעת ווטרשיפ | Watership Down | אגל טל | דיבוב; 4 פרקים |
| 2019 |  | I Am... | האנה | פרק: "I Am Hannah" |
| 2023 | אקסטרפולציות (אנ') | Extrapolations | נטשה אלפר | פרק: "2066: Lola" |